2025. március 10.

Nemzeti Faültetés Napja  
**Zöldebb és élhetőbb jövőért**

**A 10 Millió Fa Alapítvány és a Henkel Magyarország között már öt éve töretlen az együttműködés. A partnerség eredményeképpen a Nemzeti Faültetés Napját is beleszámolva a parkokban köztereken és erdőkben telepített fák száma már bőven meghaladta a tízezret.**

Amikor a 10 millió Fa Alapítvány meghirdette az első Nemzeti Faültetés Napját, a fenntarthatóság területén élenjáró Henkel számára nem volt kérdés, örömmel csatlakozott a kezdeményezéshez. A vállalat nem csupán hozzájáruló partnerként állt a program mellé, hanem közel 60 lelkes önkéntes munkatársával együtt aktívan részt is vettek a faültetésben.

A március 1-re szervezett eseményre a vállalaton belül egy figyelemfelhívó kampány is indult melyben a program elemeit ismertették, és ösztönözték a munkatársakat, hogy csatlakozzanak a fásítási kezdeményezéshez. A fenntarthatóság a Henkel egyik alapértéke, így a munkatársak nyitottsága és elköteleződése a téma iránt nem volt meglepő. Szinte azonnal betelt a közös, csapatos ültetésre meghatározott létszámkeret, így voltak olyanok, akik egyénileg saját kertjükben ültettek fát.

A Henkel önkéntesei 52 fővel a budapesti, IV. kerületi Farkas-erdőben szervezett közösségi akác aláültetésen vették ki részüket, ahol az önkéntes munkatársak összefogásával több mint 1800 facsemete/cserje került elültetésre. Ezen a természetvédelmi területen a Főkert hosszú ideje dolgozik az invazív fajok, legfőképpen állományalkotó fafaj a fehér akác visszaszorításában, hogy őshonos fafajokból álló az az élővilág sokszínűségét támogató élőhelyeket hozzon létre.

A Henkelnél a munkatársak hisznek abban, hogy a környezet védelme közös felelősség. Ennek szellemében az akciónapon a környei ragasztógyár dolgozói három új facsemetét ültettek el, gazdagítva ezzel a gyár területén már meglévő állományt.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)